Jens was uiters vriendelik en behulpsaam. Heerlike aandete gehad. Ek moes my hondjies deur die nag uitvat en die sterre was ongelooflik helder. Dit was 'n baie aangename oorslaap gewees.
Heerlik om in die dorp te slaap, maar om te voel asof jy op die plaas is. Verblyf is lekker rustig geleë. Goeie geriewe en lekker stoep om op te sit. Heerlike bord kos op aanbeveling van die gasheer bestel by 'n plaaslike dame. Sal definitief weer Philippolis toe ry, en dan vir langer bly.
Die Groenhuis het baie geskiedenis wat dit baie spesiaal maak. Dit voel soos 'n regte klein plaashuis met die mooiste meubels. Was skoon en baie netjies. Dankie vir 'n rustige en mooi aand se verblyf. Geen tegnologie wat jou pla nie.
Die huis is perfek vir 'n oornagplek tussen Gauteng en die Kaap. Dit is 'n netjiese huis met braaigeriewe op die perseel. Sal vir seker terugkeer na die Groenhuis.
Pragtig ingerig, vriendelike gasheer/personeel, goeie waarde vir geld. Dit is die aaklige 55 km lange rit van die N1 af werd. Philippolis is 'n juweel van 'n plek.
Ons het lekker gekuier, lekker geëet in die dorp en op 'n plaas gekuier waar die mense baie gaaf was.
Hierdie was ons eerste kennismaking met Philippolis en die huisvesting saam met die dorp het ons teruggeneem na 'n vorige era. Dankie, Jens.
Absoluut 'n plesier en ons het dit geniet om 'n deel van die land te kon sien en die eienaar is regtig 'n plesier.
Jens is 'n skatkis vanself en net om die blyplek deur te kyk is al klaar heerlike. Die stilte ws heerlik en gelukkig het ons vir hulle reën gebring.
Ons gesin het by Die Groenhuis oorgeslaap op pad terug van ons vakansie. Ons is ontvang deur die eienaar wat ons hartlik verwelkom het. Die huis beskik oor die nodige maar is maar bietjie aan die ou kant. Vir dié wat hou van die ou plaashuis gevoel, is dit die plek vir jou. Die pad na die dorpie skud maar baie so ry maar stadig. Maar oor die algemeen het ons 'n gemaklike nagrus gehad om ons tweede been van ons reis veilig te voltooi.